jkorsvik/nowiki_second_scrape_merged huggingface dataset:
Innocens I

Innocens I var pave fra 401 til 12. mars 417.


== Liv og virke ==


=== Bakgrunn ===
Han var ifølge sin biografi i Liber Pontificalis sønn av en mann med navn Innocens av Albano, men ifølge sin samtidige Hieronymus var faren Anastasius I (399-401), som han etterfulgte som pave etter et enstemmig valg. Han ble i så fall født før den senere paven ble prest. Men han vokste opp blant presteskapet og var diakon for den angivelige faren.


=== Pave ===
Det var i Innocens Is tid som pave at Roma ble beleiret av Alarik I (395-410) og av Vestgotere (408), det skal ha, ifølge en noe tvilsom anekdote av Zosimus av Konstantinopel vært så fryktelige utbrudd av pest og sult at befolkningen skulle ha vendt seg mot de gamle hedenske guder. Paven var imidlertid på reise til Honorius i Ravenna da byen ble plyndret i 410.
Innocens I sørget for å ivareta og utvide pavestolens autoritet som det stedet hvor alle disputter skulle avgjøres, og hans brevveksling med blant andre Victricius av Rouen, Exuperius av Toulouse, Alexander av Antioch og andre er bevart, og disse sammen med hans håndtering av saken mellom Johannes Chrysostomos (397-403) og den ortodokse biskopen Theophilus av Alexandria, viser bredden av hans politiske arbeid. Han arbeidet hardt for å oppretteholde og styrke disiplinen innen kirken, og fremmet tanken om sølibat for geistligheten og klostervesenet. Han skal også ha overtalt  keiser Honorius til å forby gladiatorkamper på arenaene.
Han tok et klart standpunkt i forhold til striden rundt Pelagius, en engelsk munk som kom til Roma rundt 400 og ble populær som åndelig veileder. Han reiste vider til Palestina hvor han fremmet opprør mot keiserdømmet, blant annet gjennom sine egne, religiøse fortolkninger som brøt med sentrale, kristne dogmer. Pelagius møtte stor motstand blant annet fra kirkelæreren Augustin og to afrikanske konsil sommeren 416 ba om hans støtte. Innocens I framstilte dette som at han ble bedt om å bruke domsmyndighet til å avgjøre et lærespørsmål (mens de egentlig bare hadde bedt om å stille seg bak deres fordømmelse), og i tråd med tradisjonen om at Peter skulle avgjøre omdiskuterte spørsmål blant biskoper om troen, da de hadde sitt embete fra ham. 
Ingen pave hadde til da uttrykt så tydelig at pavestolen var den øverste autoritet på dette området, og Innocens kalte seg selv Rector ecclesiae Dei. August støtte dette, og uttalte det senere så berømte utsagnet Roma locuta, causa finita est («Roma har talt, saken er avsluttet»). 
Han er i den katolske kirke ansett for å være en bekjenner på linje med Nazarius, Celsus og pave Viktor I.


== Litteratur ==
(de) Cornelia Hoß: «Innozenz I» i Biographisch-Bibliographisches Kirchenlexikon (BBKL). Bind 2, Hamm 1990, ISBN 3-88309-032-8, sp. 1280.
Union Theological Seminary

Union Theological Seminary i New York City i USA er et uavhengig teologisk universitet på Manhattan mellom Claremont Avenue og Broadway, 120. til 122. gate. Seminaret ble grunnlagt i 1836 under Den presbyterianske kirke, og er nå knyttet til det nærliggende Columbia University.
Bygningens fasade i engelsk-gotisk stil er tegnet av Francis R. Allen (1844–1931), og inkluderer tårnet som har likhetspunkter med tårnet på Durham Cathedral.


== Teologer ==
Paul Tillich (1886–1965), tysk-amerikansk teolog og kristen eksistentialistisk filosof.
Dietrich Bonhoeffer (1906–1945), luthersk prest og teolog, og deltager i motstandsbevegelsen mot nazismen, studerte etter sin eksamen i Tyskland ett år på UTS.


== Eksterne lenker ==
(en) Offisielt nettsted 
(en) Union Theological Seminary (New York City) – kategori av bilder, video eller lyd på Commons
Bethune-Cookman College

Bethune-Cookman College (eller BCC) er et historisk afro-amerikansk college i Daytona Beach i Florida i USA.
Dr. Mary McLeod Bethune, selv uteksaminert fra Barber-Scotia College da det fremdeles het Scotia Seminary, grunnla i 1904 The Daytona Educational and Industrial Training School for Negro Girls. I 1923 slo det seg sammen med The Cookman Institute of Jacksonville, Florida og ble en high school med blandede klasser. Et år etter, i 1924, ble det tilknyttet Metodistkirken. I 1931 var det blitt et junior college og tok da navnet Bethune-Cookman College.  Det ble et 4-års college i 1941, og i 2007 tok det navnet Bethune-Cookman University.
Ved høyskolen var det 3 112 studenter og 189 vitenskapelig ansatte i 2006, og skolepengene var samme år US$ 11 792. Det gis eksamen opp til bachelorgradsnivå.


== Eksterne lenker ==
(en) Offisielt nettsted 
(en) Bethune-Cookman University – kategori av bilder, video eller lyd på Commons
College of William and Mary

College of William and Mary er et offentlig (delstatseid) universitet i Williamsburg i Virginia i USA. Det er det nest eldste av landets universiteter, og går tilbake til gruppen av kollegier fra den amerikanske kolonitiden. Universitetet er høyt rangert på flere parametere blant USAs universiteter, og hører med blant gruppen Public Ivy.
William & Mary ble grunnlagt i 1693 ved kongelig charter gitt av kong William III og dronning dronning Mary II av England.  William & Mary utdannet de amerikanske presidentene Thomas Jefferson, James Monroe, og John Tyler og 16 av undertegnerne av den amerikanske uavhengighetserklæring. Her studerte også William Barton Rogers, som grunnla MIT.
Blant skolene ved W&M finner vi:

Mason School of Business
Marshall-Wythe School of Law
Graduate School of Arts and Sciences
Thomas Jefferson Program in Public Policy
School of Education
Virginia Institute of Marine ScienceStudenttallet i 2006 var på 7 709, og det gis eksamener opp til doktorgradsnivå. Skolepengene var i 2006 på US$ 8 490 for studenter hjemmehørende i Virginia. 


== Referanser ==


== Eksterne lenker ==
(en) Offisielt nettsted 
(en) College of William and Mary – kategori av bilder, video eller lyd på Commons 
William & Mary Law School
Mason School of Business
Graduate School of Arts and Sciences
Thomas Jefferson Program in Public Policy
School of Education
Virginia Institute of Marine Science
Historisk oversikt Arkivert 6. juli 2008 hos Wayback Machine.
University of New Hampshire

University of New Hampshire (kort: UNH) er et statlig universitet i New Hampshire i USA. Hovedcampus er i Durham, og det er også et college i  Manchester.
I 1866 ble universitetet grunnlagt som New Hampshire College of Agriculture and the Mechanic Arts i Hanover. Det flyttet i 1893 til Durham. Navneendringen fant sted i 1923.


== Organisasjon ==
Universitet har seks Colleges/fakulteter:

College of Engineering and Physical Sciences (CEPS)
College of Liberal Arts (COLA)
College of Life Sciences and Agriculture (COLSA)
School of Health and Human Services (SHHS)
Whittemore School of Business and Economics (WSBE)
University of New Hampshire at Manchester (UNHM)Med 15 000 studenter er UNH delstatens største universitet. Høstsemesteret 2006 var det immatrikulert 14 848 studenter og 948 vitenskapelig ansatte, og skolepengene på årsbasis var samtidig US$ 10 401 for studenter folkeregistrert i delstaten New Hampshire. Studiene gis opp til doktorgrad.


== Referanser ==


== Eksterne lenker ==
(en) Offisielt nettsted 
Offisielt nettsted 
(en) University of New Hampshire – kategori av bilder, video eller lyd på Commons
Theodor Fritsch

Theodor Fritsch (født Emil Theodor Fritsche; 28. oktober 1852, død 8. september 1933)  var en tysk antisemitt hvis meninger og syn sterkt påvirket tyskeres holdninger til jøder på slutten av det 19. og begynnelsen av det 20. århundret. 
Fritsch trodde sterkt på den ariske rases absolutte overlegenhet og var svært opprørt over de voldsomme forandringer den raske industrialiseringen og urbaniseringen førte til. Han stod for en tilbakevending til tradisjonelle bondeverdier og skikker fra fortiden, som han mente var essensen i das Volk.


== Referanser ==
Gettysburg College

Gettysburg College er et privat, religiøst universitet i Gettysburg, PA i USA. Gettysburg har nesten 3 000 studenter innen humanistiske, samfunnsvitenskapelige og klassiske naturvitenskapelige fag, og skolepengene (2006) er 34 050 amerikanske dollar. Det er full trådløs bredbåndsdekning på hele campus. Høyeste gradstildeling er Bachelor.


== Historie ==
Gettysburg College ble grunnlagt i 1832 av abolisjonisten og teologen Samuel Simon Schmucker. Under borgerkrigen ble campus med Pennsylvania Hall åsted for oppmarsj av begge parters hærstyrker til slaget ved Gettysburg, og universitetet ble omgjort til feltsykehus. Den 19. november 1863 holdt Abraham Lincoln sin berømte Gettysburg-tale her, The Gettysburg Address.
Dwight D. Eisenhower drev militær trening før andre verdenskrig på Gettysburg militæranlegg like ved, og bodde i Gettysburg etter presidentperioden. Han var styreleder ved Gettysburg College og skrev sine memoarer på campus.


== Rangeringer ==
U.S. News & World Report rangerte Gettysburg College som nummer 50 blant liberal arts-collegene i USA i 2015, Forbes plasserte det på 111.-plass blant alle colleger i USA, mens Washington Monthly rangerte det som nr. 144 av amerikanske liberal arts-colleger i 2014.College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Alumni ==
Tidligere GC-studenter inkluderer blant annet:

Nobelprisvinner i medisin, kreftforskeren Michael Bishop
president-rådgiver Fred Fielding
tidligere NAACP-president Bruce Gordon
tidligere UNICEF-sjef Carol Bellamy


== Referanser ==


== Eksterne lenker ==
(en) Offisielt nettsted 
(en) Gettysburg College – kategori av bilder, video eller lyd på Commons 
(en) Gettysburg College – galleri av bilder, video eller lyd på Commons
Mikal Sylten

Mikal Sylten (født 29. juli 1873 i Bindal, død 27. november 1964 i Malmö) var en norsk antisemitt som ble dømt i landssvikoppgjøret etter andre verdenskrig i Norge.
Han var typograf av yrke, og utga fra 1916 Nationalt Tidsskrift, en avis med jødefiendtlige preg som fra 1917 benyttet en svastika (halekors) som emblem. Opplaget var på ca. 600 eksemplarer, mot slutten var det nede i 350.
Mest kjent var Sylten for publikasjonen Hvem er hvem i jødeverden, som utkom i fire utgaver: i 1925, 1932, 1938 og 1941. Publikasjonen inneholdt navn og adresse på personer i Norge som Sylten formodet var jøder. Det tyske sikkerhetspolitiet brukte verket som referanse, og Sylten hjalp tyskerne med å kartotekføre jøder i Norge.
Sylten var medlem av Nasjonal Samling (NS) fra våren 1942, men var aldri aktiv i partiet. Han ble idømt ett år og tre måneders tvangsarbeid i 1948 i landssvikoppgjøret. 
I 1964 utvandret han til Sverige og døde samme år.


== Litteratur ==
Brattelid, Kristin: Mikal Sylten : et antisemittisk livsprosjekt. Hovedoppgave i historie, UIO, 2004. Sammendrag av hovedoppgaven


== Referanser ==


== Eksterne lenker ==
Mikal Sylten i Norsk Krigsleksikon, fra digital utgave, Nasjonalbiblioteket
Ufa (elv)

Ufa (russisk: Уфа, basjkirsk: Ҡариҙел) er ei elv i Ural i Russland. Den er 918 km lang, og har et nedbørfelt på 53 100 km².
Elva har sine kilder i de sentrale Uralfjellene. Derfra renner den gjennom Tsjeljabinsk oblast, Sverdlovsk oblast og republikken Basjkortostan, og munner ut i elva Belaja ved republikkhovedstaden Ufa. Elva fryser over i november og er islagt til april–mai. 
Rundt 100 km ovenfor samløpet med Belaja ligger vannkraftverket Pavlovskaja, med et reservoar som strekker seg rundt 100 km videre oppover elva. Elva er mye brukt til vannforsyning. De viktigste havnene ved elva er Krasnoufimsk og Ufa (ved elvemunningen).
Kine Bendixen

Kine Bendixen (født 1945) er en norsk skuespiller og pianist som var ansatt ved Trøndelag Teater.  
Bendixen ble født i Trondheim, men vokste opp i Oslo. Hun tok pianistutdanning i 1960-årene og gikk senere ved Statens Teaterskole. 
I 1970 var hun programleder i NRK Barne-TV med programserien Triola da Gamba og jeg. Hun ble ansatt ved Trøndelag Teater i 1975 og jobbet der resten av yrkeskarrieren, med enkelte avbrudd ved Nordland Teater (1979–1980) og Cabaret-gruppen i Oslo i 1981–1983. Hun debuterte ved Trøndelag teater som Jessica i Kjøpmannen i Venedig. Siden har hun spilt i en flere musikaler som blant annet Fire bein god – to bein dårlig! etter George Orwells Animal Farm, og komedier som Neil Simons Store piker gråter ikke og i drama som i Staffan Götestams Fuglepappa'n og Arthur Millers Heksejakt. Andre roller som bør nevnes er Ragnhild i Duuns dystre stykke Medmenneske, grevinne Geschwitz i Frank Wedekinds Lulu, Magda i Noen sommerkvelder på jorden av Agneta Pleijel og fru Død i George Taboris farse Mein Kampf. I 2006 og 2007 hadde hun en rolle i forestillingen Berlinerpoplene. I 2015 spilte hun sin avskjedsforestilling ved Trøndelag Teater.  
I 2013 vant hun Heddaprisen for beste kvinnelige medspiller for for rollen som Jackie Kennedy i Elfriede Jelineks stykke Prinsessedrama ved Trøndelag Teater.Hun har medvirket i over 80 oppsetninger – alt fra musikaler, revy og komedier til klassikere og moderne dramatikk.


== Referanser ==
Henrik Bentzon

Henrik Bentzon (1895–1971) var en dansk skuespiller. Han opptrådte oftest på teater, men medvirket også i noen filmer. 
Bentzon ble født i Bergen, men flyttet til Danmark omkring 1910, hvor han ble student ved Sorø Akademi i 1913. Han studerte juss, men fikk aldri noen embedseksamen. Fra 1921 til 1924 gikk han på Det Kongelige Teaters Elevskole. 
Han var i en årrekke sceneinstruktør og skuespiller på Folketeatret – inntil han i 1949 i en kort overgang forsøkte seg som direktør for Frederiksberg Teater. Han var tilknyttet Det Kongelige Teater fra 1956–1959 og vente tilbake i 1966 etter en periode ved Det ny Teater. Hans første filmrolle var som millionæren i De bør forelske Dem, men han huskes nok mest for sine to siste roller, hvor han viste sitt komiske talent i rollen som Doktor Bak i Støvsugerbanden og som hovmesteren i Alt for kvinden.
Han mottok Teaterpokalen i 1936.
Han var sønn av kaptein Henrik Bentzon. Han ble gift i 1927 med Betty Nansen (ekteskap oppløst i 1933). 


== Filmografi ==
De bør forelske Dem (1935)
Giftes-nej tak (1936)
Det begyndte ombord (1937)
Sommerglæder (1940)
Tobiasnætter (1941)
Støvsugerbanden (1963)
Greven på Liljenborg -  (Alt for kvinden) (1964)


== Referanser ==


== Eksterne lenker ==
Henrik Bentzon i Scenewebarkivet(en) Henrik Bentzon på Internet Movie Database 
(no) Henrik Bentzon hos Sceneweb 
(sv) Henrik Bentzon i Svensk Filmdatabas 
(da) Henrik Bentzon på Filmdatabasen 
(da) Henrik Bentzon på danskefilm.dk 
(da) Henrik Bentzon på danskfilmogtv.dk 
(da) Henrik Bentzon på Scope 
(en) Henrik Bentzon hos The Movie Database
Etylenoksid

Etylenoksid er en kjemisk forbindelse og et viktig industriell kjemikalie brukt som mellomprodukt i produksjon av etylenglykol og andre kjemikalier og som sterilant for mat og medisin.  Det er en fargeløs, brennbar gass eller nedkjølt væske med en svakt søtlig lukt. Det er det enkleste eksempel av et epoksid.
IUPAC navn er epoksyetan.  Andre navn er oxiran og dimetylenoksid.
Bærestol

Bærestol (fransk: portechaise) er en stol til å bære et menneske i, altså et framkomstmiddel uten hjul som blir båret av mennesker for å transportere andre mennesker.


== Typer ==
Det er flere typer bærestoler, for eksempel sedan, en lukket bærestol oppkalt etter byen Sedan og kalt sedan chairs på engelsk. Andre varianter er palanquin, også kalt palkhi, en bærestol med hengende stolsete som blant annet har vært i bruk i India, og gama i Korea. Mindre bærestoler er åpne stoler eller senger båret av en eller to personer. Slike bærestoler kan også være utstyrt med et overbygg eller avlukke til beskyttelse mot vær og vind eller for å hindre innsyn. Silla er et spansk navn for en enkel type bærestol der stolen spennes fast på ryggen av en enkelt bærer. Større bærestoler, for eksempel slike som ble brukt av de kinesiske keiserne, kan likne små værelser som er reist på plattformer og blir båret av et dusin bærere eller flere. Sedia Gestatoria er navnet på pavens bærbare trone som blir brukt i seremonielle prosesjoner. 
En annen form for bærestol er pasientbåren, enten i form av en duk festet mellom to bærestokker eller bare hengende som en hengekøye under én stokk. Enda en variant av bærestol er typer der religiøse figurer bæres «sittende» i katolske prosesjoner. Bærestoler kan også festes til dyr, for eksempel på ryggen av en elefant.
Bærestoler med bærere ble særlig brukt av rike og mektige personer, og var ofte uttrykk for høy sosial status. Bærestoler har også vært brukt som transportmidler for syke og andre. I Wien var det for eksempel omkring hundre offentlige Tragesessel i 1781. Slike ble utkonkurrert av hestedrosjer og annen offentlig persontransport. 
Også i Østen var det offentlige bærestoler.


== Referanser ==


== Se også ==
Sedia Gestatoria, pavens seremonielle bærestol
Båre
Drosje
Rullestol
Rickshaw
Kløv
Trone


== Eksterne lenker ==
(en) Human-powered litters – kategori av bilder, video eller lyd på Commons
Australian Antarctic Territory

Australian Antarctic Territory (AAT) er Australias kravområde i Antarktis. Området er delt i en østre og en vestre del som skilles av Frankrikes kravområde, Terre Adélie. Området forvaltes direkte fra Australia av Australian Government Antarctic Division med hovedkontor på Tasmania.


== Historie ==
Victoria Land ble først krevd av Storbritannia den 9. januar 1841. En ny imperialistisk retningslinje flyttet i 1933 området 60° sør og mellom meridianene 160° øst og 45° øst for Australia. Den 13. februar 1954 ble Mawson Station satt opp.
Australias rett til suverenitet over Australian Antarctic Territory er anerkjent av Storbritannia, New Zealand, Frankrike og Norge. Australian Antarctic Territorys oppgave er å ha suverenitet over området etter reglene i Antarktistraktaten. Australia underskrev traktaten den 23. juni 1961.


== Geografi ==
Området ligger i Øst-Antarktis og strekker seg fra 160° Ø til 142° Ø og fra 136° Ø til 45° Ø (mellom 136° og 142° ligger Terre Adélie).Innenfor området ligger:

Enderby Land
Kemp Land
Mac. Robertson Land
Princess Elizabeth Land
Wilhelm II Land
Queen Mary Land
Wilkes Land
George V Land
Oates Land


== Forskningsstasjoner ==

Nåværende og nedlagte forskningsstasjoner i Austarlian Antarctic Territory, fra vest til øst:


== Frimerker ==
Australian Antarctic Territory har egne frimerker, den første utgivelsen kom allerede i 1957, og på 1990-tallet var frimerkene fra Australian Antarctic Territory viden kjent. Alle frimerkene har emner som er Antarktis-inspirerte. Frimerkene er gyldige i Australias postsystem, så i praksis er de egentlig australske frimerker med en annen inskripsjon. 


== Referanser ==
Valget til den lovgivende forsamling i Republikken Kina 2008

Valg til den lovgivende forsamling i republikken Kina ble gjennomført i Republikken Kina (Taiwan) den 12. januar 2008.


== Partier ==
Det deltok 12 partier i valget, med Taiwans nasjonalistparti Kuomintang (KMT) som leder av flertallet i parlamentet før valget. Sittende president Chen Shui-bian var i spissen for hans parti Demokratisk framskrittsparti (DF).


== Tema i valget ==
Forholdet til Kina var et bakenforliggende tema i valgkampen. DF har argumentert på Taiwan sin evne til å stå imot politisk press fra Fastlands-Kina, mens KMT ønsket å normalisere forholdet til Kina, DF har gått så langt som å advare velgerne om at KMT ønsker å selge Taiwan til Kina. Økonomien ble også et sentral tema.Et av målene i valget var å redusere det totale antallet parlamentsmedlemmer fra 225 til 113, for derfor å redusere antallet de ustyrlige parlamentarikerne som tidligere har vært medlemmer, med slåsskamper og korrupsjon som varemerker.


== Valgresultatet ==

Offisielle resultater viser partiet KMT, som ønsker nærmere forbindelser med Folkerepublikken Kina, sikret seg 81 (72%) av plassene i det 113-plasser store parlamentet, og slo president Chen Shui-bians parti, DF som bare fikk 27 plasser, mens andre mindre partier fikk 5 plasser. Demokratisk framskrittsparti fikk dermed sitt verste valgnederlag noensinne.


== Reaksjoner ==
En uoffisiell kinesisk reaksjon sa at de var glade for velgeren hadde snudd seg bort fra konfrontasjonslinjen som den sittende presidenten hadde prøvd seg på.President Chen Shui-bian erkjente det store nederlaget og trakk seg like etter resultatet var klart, som leder for sitt parti DF.


== Referanser ==


== Eksterne lenker ==
(en) Republic of China legislative election, 2008 – kategori av bilder, video eller lyd på Commons 
Central Election Commission, Republic of China
Republikken Kinas nasjonalforsamling
BBC News (2008-01-11): Battle lines drawn in Taiwan vote
John Opie

John Opie (født 1761, død 6. april 1807) var en britisk kunstmaler og historiker fra Cornwall.


== Referanser ==
Lister Fotballklubb

For den nåværende klubben, se Flekkefjord Fotballklubb.Lister Fotballklubb (18. september 2007 – 1. februar 2011) var en samarbeidsklubb mellom fotballagene Kvinesdal Idrettslag og Flekkefjord Fotballklubb. Klubben hadde to hjemmebaner, Kvinesdal Stadion i Kvinesdal og Uenes Stadion i Flekkefjord.


== Historikk ==
Kvinesdal Idrettslag og Flekkefjord Fotballklubb bestemte 18. september 2007 å skille ut sine junior- og seniorlag i en ny klubb, Lister Fotballklubb, for en spissing av seniorfotballen i regionen. Svein Hansen, tidligere trener for Mandalskameratene, ble satt til å lede den sportslige satsningen. Med seg i trenerteamet plukket Hansen med seg Tor Henning Hamre som spillerutvikler, Johan Malm som keepertrener, Ingmar Uglem som hjelpetrener og Jan Helge Rafoss med ansvar for rekrutteringslaget. Juniorlaget ble trent av Kurt Log.


== Divisjonsutvikling ==
Lister startet 2008-sesongen i 4. divisjon etter at samarbeidslaget Flekkefjord/Kvinesdal rykket ned fra 3. divisjon i 2007. 2009-sesongen endte med opprykk til 3. divisjon, med både klubbens senior- og juniorlag som kretsmester. I 2010 tok Flekkefjord Fotballklubb over Listers plass i 3. divisjon og juniorlagets plass i eliteserien for juniorer. Samarbeidsklubben ble offisielt nedlagt 1. februar 2011.


== Referanser ==
Youngstown State University

Youngstown State University er et statlig universitet i Youngstown, Ohio i USA. Det ble grunnlagt i 1908. Fagkretsen omfatter humanistiske og samfunnsvitenskapelige fag, samt de klassiske naturfagene.  
Gettysburg har drøye 13 000 studenter, og skolepengene (2006) er på US$ 6 697, men US$ 12 204 for studenter fra andre delstater enn Ohio. Det tildeles alle grader helt opp til doktorgrad (Ph.D).
Maag Library har 700 000 titler og 300 000 dokumenter (2008). Universitetet har også en videodom med gratis adgang til et planetarium.


== Eksterne lenker ==
(en) Offisielt nettsted 
(en) Youngstown State University – kategori av bilder, video eller lyd på Commons